wickkiey/tamil-wikipedia-chunked huggingface dataset:
# பாத்திமா அசீசு

## தனிப்பட்ட வாழ்க்கை மற்றும் இறப்பு

பாத்திமா அசீசின் முதல் மொழி தாரி மொழியாகும். இவர் பாசுடோ, ஆங்கிலம் மற்றும் உருது மொழிகளையும் பேசினார். புற்றுநோயால் பாதிக்கப்பட்டு 12 மார்ச் 2021 அன்று சுவிட்சர்லாந்தில் உள்ள ஒரு மருத்துவமனையில் இறந்தார்.
# தயா பாய்

**தயா பாய்** (*Daya Bai*)(பிறப்பு **மெர்சி மேத்யூ**) என்பவர் கேரளாவைச் சேர்ந்த இந்தியச் சமூக ஆர்வலர் ஆவார். மத்திய இந்தியாவின் பழங்குடியினர் மேம்பாட்டிற்காக இவர் சேவையாற்றுகிறார். இவர் மத்தியப் பிரதேசத்தில் சிந்த்வாரா மாவட்டத்தின் பாருல் கிராமத்தில் வசிக்கிறார்.
# தயா பாய்

## ஆரம்ப கால வாழ்க்கை

1940இல் பிறந்த மெர்சி மேத்யூ, கேரளாவின் பாலாவில் உள்ள வளமான கிறிஸ்தவ குடும்பத்தைச் சேர்ந்தவர். கடவுள் மீது வலுவான நம்பிக்கையுடன் அவருடைய குழந்தைப்பருவம் மகிழ்ச்சியான கழிந்தது.
# தயா பாய்

## ஆரம்ப கால வாழ்க்கை

### கல்வி

தொடக்கக் கல்வியினை கொச்சுகோட்டரம் தொடக்கப் பள்ளி மற்றும் கலங்கரை விளக்கம் தூய வளனார் உயர்நிலைப் பள்ளியில் கற்றார். உயிரியலில் பட்டம் இவர், மும்பை பல்கலைக்கழகத்தில் சமூகப் பணியில் முதுநிலைப் பட்டம் பெற்றார். சட்டம் பயின்றுள்ள பாய், முதுநிலைப் பாடத்திட்டத்தின் ஒரு பகுதியாக மத்தியப் பிரதேசத்தில் உள்ள பழங்குடியினருடன் மேற்கொண்ட களப்பணியின் காரணமாக அவர்களுடைய மேம்பாட்டிற்காக பணியாற்றத் தொடங்கினார்.
# தயா பாய்

## சமூக பணி

பாய், தனது 16 வயதில் கன்னித்துறவியாக மாறி தனது சொந்த ஊரிலிருந்து வெளியேறினார். பின்னர் இந்தியாவின் பழங்குடியின மக்களுக்காகச் சேவை செய்யத் தொடங்கினார். ஊக்கமளிக்கும் வகையில் பழங்குடி மக்களுடன் பேசினார். உள்ளூர் பிரச்சனைகளைத் தீர்க்க அமைதி வழிப் போராட்டம், பிரச்சார இயக்கம் நடத்தி பள்ளிகளைத் திறக்கச் செய்தார். மத்தியப் பிரதேசத்தில் புறக்கணிக்கப்பட்ட பழங்குடி கிராமங்களுக்கு அதிகாரமும் அடிப்படை வசதிகளும் கிடைக்க வழிவகைச் செய்தார். பீகார், அரியானா, மத்தியப் பிரதேசம், மகாராட்டிரா மற்றும் மேற்கு வங்காளத்தில் உள்ள வனவாசிகள் மற்றும் கிராமவாசிகளைப் பிரதிநிதித்துவப்படுத்தும் போராட்டங்களைத் முன்னெடுத்தார். இவர் நர்மதா பச்சாவ் அந்தோலன் மற்றும் செங்காரா போராட்டத்துடன் தொடர்புடையவர். வங்கதேசத்தில் நடந்த போரின்போது இவர் தனது சேவைகளை பொது மக்களுக்கு வழங்கினார். பின்னர், விடுதலையின் இறையியலைப் பின்பற்றும் தயா பாய், மத்தியப் பிரதேசத்தில் சிந்த்வாரா மாவட்டத்தின் கோண்டு மக்களுடன் தங்கினார். அங்கு பாருல் கிராமத்தில் பள்ளி ஒன்றை நிறுவினார். தயா பாய் ஒவ்வொரு கிராமத்திற்கும் சென்று தங்களை எப்படிக் கவனித்துக் கொள்ள வேண்டும் என்று கற்றுக்கொடுக்கிறார். ஒரு கிராமத்தில் தனது பணி முடிந்தபின் பின்னர் அடுத்த கிராமத்திற்குச் செல்கிறார்.  
1990களின் பிற்பகுதியில், வறுமையை ஒழிப்பதற்கான ஒரு கருவியாக *சுயாயம் சகாயத* குழுவைத் தொடங்கினார். இதனால் இவருக்கும் இடைத்தரகர்கள், பணம் கொடுப்பவர்கள் மற்றும் கிராமத் தலைவர்களுக்குமிடையே கோபத்தைச் சம்பாதித்தது. வங்கியில் உள்ள பெண் அதிகாரிகளைத் தாழ்த்தப்பட்ட மற்றும் ஏழ்மையான ஏழைகளின் மேம்பாட்டிற்காக தங்கள் பதவியைப் பயன்படுத்துமாறு கேட்டுக் கொண்டார்.
# தயா பாய்

## பெருமை

ஒற்றையாள் அல்லது 'ஒரு நபர்,' ஷைனி ஜேக்கப் பெஞ்சமின் எழுதிய தயா பாய் குறித்த ஒரு மணி நேர ஆவணப்படம் ஆகும்.
# தயா பாய்

## திரைப்படங்கள்

*கந்தன் - தி லவ்வர் ஆஃப் கலர் 2021* திரைப்படம் தயா பாய் வாழ்க்கை வரலாற்றினை கூறும் படமாகும். மலையாளத் திரைப்படத் தயாரிப்பாளர் ஸ்ரீவருணின் இந்தியில் இத்திரைப்படத்தினை தயாரித்தார். இந்தப் படத்தில், தயா பாய் வேடத்தில் பெங்காலி நடிகை பிதிதா பாக் நடித்திருந்தார்.
# தயா பாய்

## விருதுகள்

பல்வேறு அமைப்புகளும் நிறுவனங்களும் தயா பாயின் சேவையினைப் பாராட்டிப் பல விருதுகளை வழங்கியுள்ளன. இவர் 2007ஆம் ஆண்டின் சிறந்த மகளிருக்கான விருதினையும், இந்தியா தேசிய மனித உரிமைகள் விருதினையும், அயோத்தி இராமாயண அறக்கட்டளையின் ஜனனி ஜாக்ரதி விருதினையும், சுவிட்சர்லாந்தின் சிறந்த பெண் விருது, கேரளாவில் சுரேந்திரநாத் அறக்கட்டளை விருது, சிறந்த சமூக சேவகருக்கான தர்ம பாரதி தேசிய விருதினை 2001ஆம் ஆண்டிலும், பி.கே.ஏ. ரகீம் நினைவு விருதினை 2010ஆம் ஆண்டிலும், மற்றும் கே.. எச். எம். கலாச்சார விருதினை அண்மையில் (2021)(ஹாஜி கேஎச்எம் இசுமாயில் சாகிப்பின் நினைவாக சங்கனாச்சேரி கேஎச்எம் இசுமாயில் ஆய்வு மையத்தால் நிறுவப்பட்டது) பெற்றார்.
# யாசுமின் ரசீத்து

**யாசுமின் ரசீத்து** (Yasmin Rashid) பாக்கித்தான் நாட்டு அரசியல்வாதி மற்றும் சமூக ஆர்வலர் ஆவார். இவர் தற்போதைய பஞ்சாப் மாகாணத்தின் ஆரம்ப மற்றும் இரண்டாம் நிலை சுகாதார மற்றும் சிறப்பு சுகாதார மற்றும் மருத்துவக் கல்வி அமைச்சராக உள்ளார். 27 ஆகத்து 2018 முதல் இந்த அலுவலகத்தில் பணியில் உள்ளார். அவர் 15 ஆகத்து 2018 முதல் பஞ்சாபின் மாகாண சட்டமன்ற உறுப்பினராகவும் உள்ளார்.
# யாசுமின் ரசீத்து

## ஆரம்பகால வாழ்க்கை மற்றும் கல்வி

யாசுமின் பாக்கித்தானின் பஞ்சாப் மாகாணம் சக்வாலில் 1950 ஆம் ஆண்டு செப்டம்பர் மாதம் 21 ஆம் தேதியன்று பிறந்தார்.  
சக்வால் மாவட்டத்தில் உள்ள நீலா கிராமத்தில் தனது ஆரம்பக் கல்வியை முடித்தார் 1972 ஆம் ஆன்டு யாசுமின் திருமணம் செய்து கொண்டார்.
# யாசுமின் ரசீத்து

## தொழில்முறை தொழில்

1998 முதல் 2000 ஆம் ஆண்டு வரை பாக்கித்தான் மருத்துவ சங்கத்தின் தலைவராக பணியாற்றினார் மருத்துவ சங்கத்தின் லாகூர் அத்தியாயத்தின் தலைவராக 2008 முதல் 2010 வரை பணியாற்றினார் மற்றும் பஞ்சாபில் உள்ள பெண்கள் சுகாதாரக் குழுவின்பணிக்குழு பெண்கள் மேம்பாட்டு மற்றும் கிங் எட்வர்ட் மருத்துவப் பல்கலைக்கழகத்தில் மகப்பேறியல் மற்றும் மகளிர் மருத்துவத் துறையின் தலைவராக பணியாற்றினார். அவர் ராவல்பிண்டி மருத்துவப் பல்கலைக்கழகம், பாத்திமா சின்னா மருத்துவப் பல்கலைக்கழகம் மற்றும் மத்திய பூங்கா மருத்துவக் கல்லூரியின் மரபியல் துறையின் தலைவராக பணியாற்றினார். அப்போதைய சனாதிபதி பாக்கித்தான் முசுலீம் லீக் (ந) நவாசு செரீப் 91,683 வாக்குகளுடன் வெற்றி பெற்றார்.  
2017 இல், பனாமா பேப்பர்சு வழக்குத் தீர்ப்பைத் தொடர்ந்து பாக்கித்தான் உச்ச நீதிமன்றத்தால் நவாசு தேசிய சட்டமன்ற உறுப்பினராக தகுதி நீக்கம் செய்யப்பட்ட பிறகு அந்தத் தொகுதியில் இடைத்தேர்தல் நடத்தப்பட்டது. 2017 செப்டம்பரில் நடந்த இடைத்தேர்தலில் தேசிய சட்டமன்றத் தொகுதியில் போட்டியிட யாசுமினை கட்சி பரிந்துரைத்தது. எனினும் இவர் குல்சூம் நவாசிடம் தோல்வியடைந்தார்.  
பஞ்சாப் மாநில சட்டமன்றத்திற்கு நடைபெற்ற 2018 பாக்கித்தான் பொதுத் தேர்தலில் பெண்களுக்கு ஒதுக்கப்பட்ட இடத்தில் கட்சியின் வேட்பாளராகத் தேர்ந்தெடுக்கப்பட்டார்.  
27 ஆகத்து 2018 அன்று, முதலமைச்சர் சர்தார் உசுமான் புசுதாரின் மாகாண பஞ்சாப் அமைச்சரவையில் யாசுமின் சேர்க்கப்பட்டார் மற்றும் பஞ்சாப் மாநிலத்தின் ஆரம்ப மற்றும் இரண்டாம் நிலை சுகாதார அமைச்சராகவும் நியமிக்கப்பட்டார்.
# யாசுமின் ரசீத்து

## குடும்பம்

அவர் ரசீத் நபி மாலிக்கை மணந்தார். இவரது கணவர் ஒரு முக்கிய அரசியல் குடும்பத்தைச் சேர்ந்தவர். முன்னாள் பஞ்சாப் கல்வி அமைச்சர் மாலிக் குலாம் நபியின் மகன். இவரது மைத்துனர், சாகித் நபி மாலிக், பாக்கித்தான் மக்கள் கட்சியுடன் இணைந்திருந்தார் மற்றும் 1990 மற்றும் 1993 பொதுத் தேர்தல்களில் அவர்களின் வேட்பாளராக இருந்தார்.
# இலீலா ராய்

**இலீலா ராய்** (*Leela Roy*) என்கிற இலீலா நாக் (2 அக்டோபர் 1900 - 11 சூன் 1970), இந்தியாவைச் சேர்த முற்போக்கான பெண் அரசியல்வாதியும், சீர்திருத்தவாதியும், நேதாஜி சுபாஷ் சந்திர போஸின் நெருங்கிய கூட்டாளியுமாவார்.
# இலீலா ராய்

## குடும்பம்

இவர், வங்காளத்தில் சில்ஹெட்டில் (இப்போது வங்காளதேசம் ) ஒரு உயர் நடுத்தர வர்க்க பெங்காலி இந்து காயாஸ்த குடும்பத்தில் அசாமின் கோல்பாராவில் துணை நீதிபதியாக இருந்த கிரிச்சந்திர நாக் - குஞ்சலதா நாக் ஆகியோருக்கு மகளாகப் பிறந்தார். கொல்கத்தாவிலுள்ள பெதுன் கல்லூரியில் கல்வி பயின்று ஆங்கிலத்தில் தங்கப் பதக்கம் பெற்றார். இவருடைய தந்தை கிரிச்சந்திர நாக் சுபாஷ் சந்திர போஸின் ஆசிரியராக இருந்தார். இலீலா பல்கலைக்கழக அதிகாரிகளுடன் போராடி தாக்கா பல்கலைக்கழகத்தில் அனுமதிக்கப்பட்டு முதுகலை பட்டம் பெற்றார். அப்போது தாக்கா பல்கலைக்கழகத்தில் இணை கல்வி அனுமதிக்கப்படவில்லை. அப்போதைய துணைவேந்தர் *பிலிப் ஹார்டாக்* இவரது சேர்க்கைக்கு சிறப்பு அனுமதி அளித்தார்.
# இலீலா ராய்

## சமூகப் பணி

டாக்காவில் இரண்டாவது பெண்கள் பள்ளியைத் தொடங்கி, பெண்களுக்கான சமூகப் பணி மற்றும் கல்வியில் தன்னை ஈடுபடுத்திக் கொண்டார். சிறுமிகள் கற்றல் திறன்களையும் தொழிற்ப. மேலும், பெண்கள் தற்காப்புக்காக தற்காப்புக் கலைகளைக் கற்றுக்கொள்ள வேண்டியதன் அவசியத்தை வலியுறுத்தினார். பல ஆண்டுகளாக, இவர் பெண்களுக்காக பல பள்ளிகளையும் நிறுவனங்களையும் நிறுவினார்.  
1921இல் ஏற்பட்ட வங்காள பெரும் வெள்ளத்திற்குப் பிறகு இவர் நிவாரணப் பணிகளுக்குத் தலைமை தாங்கியபோது நேதாஜி சுபாஷ் சந்திர போஸை சந்தித்தார். அப்போது டாக்கா பல்கலைக்கழக மாணவியாக இருந்த இவர் டாக்கா மகளிர் குழுவை அமைப்பதில் முக்கியப் பங்கு வகித்தார். அந்த வகையில் "நேதாஜிக்கு உதவுங்கள்" என்ற முழக்கத்துடன் நன்கொடைகளையும் நிவாரணப் பொருட்களையும் அதிகமாக சேகரித்தார்.  
1931ஆம் ஆண்டில், இவர் "ஜெயஸ்ரீ" என்ற பத்திரிக்கையை வெளியிடத் தொடங்கினார். இது பெண் எழுத்தாளர்களால் முழுமையாக பங்களிக்கப்பட்டு நிர்வகிக்கப்பட்டு வெளியிடப்பட்டது. அதன் பெயரை பரிந்துரைத்த இரவீந்திரநாத் தாகூர் உட்பட பல முக்கிய பிரமுகர்களின் ஆசிகளைப் பெற்றது.  
இந்திய நாடாளுமன்றத்தின் மத்திய மண்டபத்தில் இலீலா ராயின் உருவப்படம் திறந்து வைக்கப்பட்டது. இவ்விழாவில் திசம்பர் 22, 2008 அன்று, குடியரசுத் துணைத் தலைவர், முகம்மது அமீத் அன்சாரி, மக்களவை சபாநாயகர் சோம்நாத் சட்டர்ஜி, பிரதமர் மன்மோகன் சிங், மக்களவை எதிர்க்கட்சித் தலைவர் லால் கிருஷ்ண அத்வானி ஆகியோர் உடனிருந்தனர்.
# இலீலா ராய்

## இதையும் பார்க்கவும்

- பிரிதிலதா வதேதர்
# தாவா தெம்

**தாசோ தாவா தெம்** (*Dasho Dawa Dem* மே 16, 1944பிப்ரவரி 15, 2018) பூட்டான் இராச்சியத்தில் ஒரு அதிகாரியாக இருந்தார். இவர் 1965 முதல் 1985 வரை இரண்டு தசாப்தங்களாக உத்தியோகபூர்வ வாழ்க்கையில் , அரச கழக செயலகம், , திம்பு மாவட்ட நிர்வாகம், வெளியுறவு அமைச்சகம், அரச கழக ஆலோசனை கழகம் ஆகிய பல்வேறு அரசு கிளைகளில் பதவிகளை வகித்தார். இவர் 1981இல் பூட்டானின் தேசிய மகளிர் சங்கத்தை நிறுவ உதவினார். பின்னர், 1985இல் அதன் செயலாளராக நியமிக்கப்பட்டார். இவர் 2009இல் ஓய்வு பெற்றார். 2018இல் இறந்தார்.
# தாவா தெம்

## ஆரம்ப கால வாழ்க்கை

தாவா தெம், மே 16, 1944 அன்று ஹா மாவட்டத்தில் உள்ள தக்கு கோயன்பாவில் பிறந்தார். ஹாவில், 1956 முதல் 1963 வரை பள்ளியில் படிக்கும் நவீன கல்வியைப் பெற்ற முதல் பூடானியர்களில் ஒருவராக இருந்தார். இவர் பூட்டான் அரசாங்க உதவித்தொகையின் கீழ் பல்வேறு இந்தியப் பள்ளிகளில் மேலும் படித்தார்.
# தாவா தெம்

## அரசு சேவை

இவர், சூன் 1, 1965 அன்று ஒரு தனிச் செயலாளராக பூட்டானில் உள்ள அரச கழக செயலகத்தில் தனது வாழ்க்கையைத் தொடங்கினார். அக்டோபர் 1967இல், திம்பு மாவட்ட நிர்வாகத்தில் ராம்ஜம் (உதவி மாவட்ட குற்றவியலில் நீதிபதி/மாவட்ட ஆட்சியர் ) ஆக உயர்த்தப்பட்டார். அங்கு இவர் சூலை 1971 வரை பணியாற்றினார். 1967இல் தலைமை நிர்வாகியாக நியமிக்கப்பட்டபோது, பூட்டானின் மூன்றாவது [[டிரக் கியால்ப்போ], ஜிக்மே தோர்ஜி வாங்சுக் அவர்களால் திம்புவில் *தாஷோ* என்ற மரியாதைக்குரிய பட்டம் வழங்கப்பட்டது.
# தாவா தெம்

## இறப்பு

தாவா தெம் பிப்ரவரி 15, 2018 அன்று திம்புவில் உள்ள ஜிக்மே தோர்ஜி வாசுக் தேசிய நினைவு மருத்துவமனையில் தனது 73 வயதில் இறந்தார். பிப்ரவரி 26 அன்று இவர் தகனம் செய்யப்பட்டார். The Privy Council of Bhutan, in a press release, stated
# ஆயஷா ரஹ்மான்

**ஆயஷா இரகுமான்** (Ayasha Rahman) (பிறப்பு 14 ஜனவரி 1984) வங்கதேச கிரிக்கெட் அணிக்காக விளையாடும் ஒரு வங்கதேச கிரிக்கெட் வீரர் ஆவார். இவர் வலது கை துடுப்பாட்டக்காரர் ஆவார். இரகுமான் வங்காளதேசத்தின் குல்னாவில் பிறந்தார்.
# ஆயஷா ரஹ்மான்

## தொழில்

2010 ஆம் ஆண்டு சீனாவின் குவாங்சௌவில் நடைபெற்ற ஆசிய விளையாட்டுப் போட்டியில் சீன தேசிய பெண்கள் துடுப்பாட்ட அணிக்கு எதிராக வெள்ளிப் பதக்கம் வென்ற அணியில் ரஹ்மான் உறுப்பினராக இருந்தார். ஆயஷா ரஹ்மான் 51 சர்வதேச போட்டிகளில் விளையாடியுள்ளார்.  
ரஹ்மான் 23 ஆகஸ்ட் 2012 அன்று பாகிஸ்தான் மகளிர் துடுப்பாட்ட அணிக்கு எதிராக தனது ஒருநாள் போட்டிகளில் விளையாடினார். ரஹ்மான் தனது டி 20 ஐ இந்திய பெண்கள் கிரிக்கெட் அணிக்கு எதிராக 5 ஏப்ரல் 2013 அன்று விளையாடினார். ஜூன் 2018 இல், இவர் வங்கதேச அணியின் ஒரு பகுதியாக இருந்தார். இந்த முறை வங்கதேச அணியினர் முதல் முறையாக மகளிர் ஆசிய கோப்பை பட்டத்தை வென்றனர்.2018 மகளிர் இருபது 20 ஆசிய கோப்பைப் போட்டியை வென்றனர். அதே மாதத்தின் பிற்பகுதியில், 2018 ஐசிசி மகளிர் உலக இருபது -20 தகுதிப் போட்டிக்கான வங்கதேச அணியில் இவர் இடம் பெற்றார். 2018 ஆம் ஆண்டில் இவர் அயர்லாந்திற்கு எதிராக 40 ஓட்டங்கள் எடுத்திருந்தார். உலகக்கோப்பை இருபது 20 தகுதிப் போட்டிகளில் வங்காளதேச அணியின் ஓட்டத் தரவரிசையை முன்னிலையில் இருக்க வைத்து தனது அணியை தகுதிக்கு வழிநடத்தி, பின்னர் 2018 இருபது 20 உலகக் கோப்பையில் முன்னணி ஓட்டங்கள் எடுத்தவர் ஆனார். ஐந்து போட்டிகளில் 89 ஓட்டங்களுடன், போட்டியில் வங்காளதேச அணிக்காக அதிக ஓட்டங்கள் குவித்தவராக இவர் இருந்தார். போட்டியின் முடிவில், சர்வதேச துடுப்பாட்ட கவுன்சிலால் (ஐசிசி) வங்கதேச அணியின் வளர்ந்து வரும் நட்சத்திரமாக இவர் பெயரிடப்பட்டார். தனது முதல் 12 ஒருநாள் போட்டிகளில் இருந்து 198 ரன்களை அடித்தார், அதில் 2013 ல் தென்னாப்பிரிக்காவுக்கு எதிராக அடித்த 70 ரன்களும் அடங்கும்.  
அக்டோபர் 2018 இல், மேற்கிந்திய தீவுகளில் நடந்த 2018 ஐசிசி மகளிர் உலக இருபது 20 போட்டிக்கான வங்கதேச அணியில் இவர் இடம் பெற்றார். நான்கு போட்டிகளில் 59 ஓட்டங்களுடன், வங்கதேச அணிக்காக அதிக ஓட்டங்கள் எடுத்த வீரராக இருந்தார். 2018 மகளிர் ஆசியா கோப்பை போன்ற பதக்கங்களை வென்றுள்ள போதிலும், அணியின் ஒரு பகுதியாக இருப்பதன் மிகப்பெரிய மகிழ்ச்சியான அனுபவம், தனது அணித்தலைவர் சல்மா கத்துனுடன் துவக்க ஆட்டக்காரராக களமிறங்கியது தான் என்று ரஹ்மான் கூறியுள்ளார்.  
ஆகஸ்ட் 2019 இல், ஸ்காட்லாந்தில் 2019 ஐசிசி மகளிர் உலக இருபதுக்கு 20 தகுதிப் போட்டிக்கான வங்கதேச அணியில் இவர் இடம் பெற்றார். நவம்பர் 2019 இல், 2019 தெற்காசிய விளையாட்டுப் போட்டிகளில் துடுப்பாட்டப் போட்டிக்கான வங்கதேச அணியில் இவர் இடம் பெற்றார். வங்கதேச அணி இறுதிப் போட்டியில் இலங்கையை இரண்டு ஓட்டங்கள் வித்தியாசத்தில் வீழ்த்தி தங்கப் பதக்கம் வென்றது. ஜனவரி 2020 இல், ஆஸ்திரேலியாவில் நடக்கும் 2020 ஐசிசி மகளிர் டி 20 உலகக் கோப்பைக்கான வங்கதேச அணியில் இவர் இடம் பெற்றார்.
# திருநங்கை உரிமைகள் இயக்கம்

**திருநங்கைகளின் உரிமைகள் இயக்கம்** (Transgender rights movement) என்பது திருநங்கைகளின் உரிமைகளை ஊக்குவிப்பதற்காகவும், வீடு, வேலைவாய்ப்பு, பொது இடவசதி, கல்வி மற்றும் சுகாதாரப் பாதுகாப்பு தொடர்பான திருநங்கைகளுக்கு எதிரான பாகுபாடு மற்றும் வன்முறையை அகற்றுவதற்கான ஒரு இயக்கமாகும். பாலின மாற்று அறுவை சிகிச்சை செய்யப்படாது ஒரு நபரின் தற்போதைய பாலின அடையாளத்திற்கேற்ப அடையாள ஆவணங்களில் மாற்றங்களை அனுமதிக்க சில அதிகார வரம்புகள் அனுமதிக்கிறது .  
ஒரு திருநங்க இயக்கத்தின் எல்லைகளை அடையாளம் காண்பது சில விவாதத்திற்குரிய விடயமாகும். 1952 ஆம் ஆண்டில் வர்ஜீனியா பிரின்ஸ், ஒரு ஆண் குறுக்கு அடை அணியும் நபர், மற்றவர்களுடன் சேர்ந்து, *டிரான்ஸ்வெஸ்டியா: ஜர்னல் ஆஃப் தி அமெரிக்கன் சொசைட்டி ஃபார் ஈக்வலிட்டி ஆஃப் டிரஸ்* என்பதனை ஆரம்பத்ததின் மூலம் ஒரு குறியீட்டு அரசியல் அடையாளத்திற்கான சான்றுகள் தென்படத் தொடங்கியது . இந்த வெளியீடு அமெரிக்காவில் திருநங்கைகள் உரிமை இயக்கத்தின் தொடக்கமாக சிலரால் கருதப்படுகிறது, இருப்பினும் "திருநங்கை" என்ற சொல் பொதுவான பயன்பாடுகளுக்கு வருவதற்கு பல வருடங்கள் ஆகும் என நம்பப்படுகிறது. *கூப்பர் டூ-நட்ஸில்* அகனள், ஓரினச் சேர்க்கையாளர்கள் மற்றும் திருநங்கைகள் ஆகியோர் லாஸ் ஏஞ்சலஸ் காவல் துறையினரால் அடிக்கடி துன்புறுத்தலுக்கு ஆளானர்கள். அவர்கள் ஜான் ரெச்சி உட்பட மூன்று பேரை காவல் துறையினர் கைது செய்த பிறகு இந்தப் போராட்டம் துவங்கியது. போராட்டக்காரர்கள் காவல் துறையினரை *டோனட்ஸ்* மற்றும் குளம்பிக் கோப்பைகளால் அடிக்கத் தொடங்கினர். லாஸ் ஏஞ்சல்ஸ் காவல் துறையினர் தங்களுக்கு அதிக காவல் துறையினர் பாதுகாப்பாக வர வேண்டும் என கோரிக்கை விடுத்தனர். மேலும், பல கலவரக்காரர்களை கைது செய்தனர். ரெச்சி மற்றும் மற்ற இரண்டு முதன்மை கைதிகள் தப்பித்தனர்.  
ஆகஸ்ட் 1966 இல் சான் பிரான்சிஸ்கோவின் டெண்டர்லோயின் மாவட்டத்தில் காம்ப்டனின் உணவு விடுதி கலவரம் ஏற்பட்டது. இந்த சம்பவம் ந,ந,ஈ,தி தொடர்பான முதல் போராட்டமாக அமெரிக்க வரலாற்றில் பதிவானது. கூப்பர் கலவரம் போன்ற ஒரு சம்பவத்தில், விலைமாது மற்றும் திருநங்கை சமூக மக்கள் காவல் துறையினரின் துன்புறுத்தலுக்கு எதிராக போராடினர். ஒரு திருநங்கை பெண் காவல்துறை அதிகாரி மீது குளம்பியை வீசி கைது செய்வதை எதிர்த்தபோது, மற்றவர்களும் குளம்பியினை சாலையில் கொட்டி காவல் துறையினருக்கு எதிராக தங்களது எதிர்ப்பினை தெரிவித்து போராடினர். அடுத்த இரவில், வழக்கமான பாதுகாவலர்கள் தெரு வன்முறையாளர்கள், *டெண்டர்லோயின்* தெரு மக்கள் மற்றும் ந,ந,,ஈ,தி சமூகத்தின் மற்ற உறுப்பினர்கள் காவல்துறையின் வன்முறைக்கு எதிரான நிலைப்பாட்டில் இணைந்தனர். இது சான் பிரான்சிஸ்கோவில் திருநங்கை செயல்பாட்டின் தொடக்கத்தைக் குறித்தது.  
டிசம்பர் 31, 1993 அன்று, பிராண்டன் டீனா என்ற ஒரு திருநம்பி அவரது இரண்டு நண்பர்களுடன் நெப்ராஸ்காவில் கொலை செய்யப்பட்டார். இந்த கொலை 1999 ஆம் ஆண்டு ஹிலரி ஸ்வாங்க் பிராண்டன் டீனாவாக நடித்த *பாய்ஸ் டோன்ட் க்ரை திரைப்படத்தில் ஆவணப்படுத்தப்பட்டது.*
# தோர்ஜி சோடன்

**ஓம் தோர்ஜி சோடன்** (*Dorji Choden*) (பிறப்பு 5 திசம்பர் 1960) பூட்டானைச் சேர்ந்த ஓர் அரசியல்வாதியாவார். இவர் 2013இல் பூடானின் பணிகள் மற்றும் மக்கள் குடியேற்ற அமைச்சகத்தின் அமைச்சராக நியமிக்கப்பட்டார். இதன் மூலம் பூடான் அமைச்சரவையில் அமைச்சராக பணியாற்றிய முதல் பெண்மணி என்ற பெருமையைப் பெற்றார்.
# தோர்ஜி சோடன்

## கல்வி

இவர், பூட்டானில் தனது ஆரம்பகல்வியையும், உயர்நிலை பள்ளிப் படிப்பையும் கற்றார். பின்னர், மற்றும் இந்தியாவின் சார்க்கண்டு மாநிலத்திலுள்ளா ராஞ்சியிலுள்ள பிர்லா தொழில்நுட்ப கழகத்தில் குடிசார் பொறியியலில் இளங்கலைப் பட்டம் பெற்றார். இவர் அமெரிக்காவில் உள்ள சிரக்கியூஸ் பல்கலைக்கழகத்தில் பொது நிர்வாகத்தில் முதுகலைப் பட்டம் பெற்றார்.
# தோர்ஜி சோடன்

## அரசுப் பணி

சோடன், பொதுப்பணித் துறையில் உதவி பொறியாளராக தனது வாழ்க்கையைத் தொடங்கினார். இதன் மூலம் பூட்டானில் முதல் பெண் பொறியாளராக ஆனார். பின்னர் இவர் பூடானின் பொது சுகாதார பொறியியல் பிரிவின் தலைவராக பணியாற்றினார். சனவரி 2000இல் இவர் பூட்டானின் தரநிலை மற்றும் தரக் கட்டுப்பாட்டு ஆணையத்தின் இயக்குநரானார். சனவரி 2006இல் இவர் அதே ஆண்டில் நிறுவப்பட்ட ஒரு தன்னாட்சி அமைப்பான பூட்டானின் ஊழல் எதிர்ப்பு ஆணையத்தின் ஆணையராக நியமிக்கப்பட்டார்.  
இவர் அரசு சேவையில் இருந்த காலத்தில், தேசிய, பிராந்திய மற்றும் சர்வதேச மன்றங்களில் தொழில்நுட்ப மற்றும் பாலின பிரச்சினைகளை பிரதிநிதித்துவப்படுத்தினார். 2008இல் பூடான் முடியாட்சியாக இருந்து அரசியல்சட்ட முடியாட்சியாக மாறியது. பூடானின் முதல் பாராளுமன்றத் தேர்தலில் பங்கேற்பதற்காக, ஊழல் தடுப்பு ஆணையத்தில் இருந்து பதவி விலகினார். ஏனெனில் பூட்டான் அரசியலமைப்பு ஒரு அரசு ஊழியர் தேர்தலில் பங்கேற்க அனுமதிப்பதில்லி. தேர்தலில் போட்டியிட்ட இவர் தோற்கடிக்கப்பட்டார். பின்னர் 2009இல், இவர் ஐக்கிய நாடு அவையின் வறுமை ஒழிப்பு, புத்தாயிரம் ஆண்டு வளர்ச்சி இலக்குகள் திட்டத்தின் உதவி உறைவிடப் பிரதிநிதியாக பணியாற்றத் தொடங்கினார். அங்கு இவர் வறுமை ஒழிப்பில் கவனம் செலுத்தினார். 2012 வரை இளைஞர் வேலைவாய்ப்பும் பெண்கள் அதிகாரமும் என்ற தலைப்பில் உரையாற்றினார்.
# தோர்ஜி சோடன்

## அரசியல் வாழ்க்கை

2008ஆம் ஆண்டில், இவர் பூட்டானில் பதிவுசெய்யப்பட்ட முதல் அரசியல் கட்சியான மக்கள் ஜனநாயகக் கட்சியில் சேர்ந்தார். திராஷிகாங்கில் உள்ள திரிம்ஷிங் தொகுதியை பிரதிநிதித்துவப்படுத்த போட்டியிட்டார். இத்தேர்தலிலிலும் தோல்வியைச் சந்தித்தார். மேலும், ஐக்கிய நாடுகள் சபையுடன் இணைந்து பணியாற்றுவதற்காக தற்காலிகமாக அரசியலை விட்டு வெளியேறினார்.  
2012 இல், இவர் ஐ.நா.விலிருந்து விலகி, புதிதாக உருவாக்கப்பட்ட அரசியல் கட்சியான திரக் நயம்ருப் சோக்பாவில் சேர்ந்து அதன் தலைவரானார். இதன் மூலம், திரூக் சிர்வாங் சோக்பாவின் தலைவர் லில்லி வாங்சுக்குடன் சேர்ந்து பூட்டானில் ஒரு அரசியல் கட்சியை வழிநடத்திய முதல் பெண்களில் ஒருவராக ஆனார். 31 மே 2013 முதன்மைத் தேர்தலில், இவர் தனது தொகுதியில் வெற்றியைப் பெற்றார். ஆனால் இவரது கட்சி வெற்றிபெறவில்லை. பொதுத் தேர்தலில் மக்கள் ஜனநாயகக் கட்சியும், திரூக் புவென்சாம் சோக்பா ஆகிய கட்சிகள் மட்டுமே முதன்மைத் தேர்தலில் பெரும்பான்மை வாக்குகளை வென்றது.  
அந்த நேரத்தில், அவர்கள் அழைப்பின் பேரில் மக்கள் ஜனநாயகக் கட்சியில் மீண்டும் சேர்ந்தார். இருப்பினும், பூட்டானின் அரசமைப்புச் சட்டம் கூட்டணி அரசு அமைவதை அனுமதிக்கவில்லை. மேலும், மேலும் இவர் தேர்தலுக்கு முன்னரே மக்கள் ஜனநாயகக் கட்சியுடன் கூட்டணி அமைத்ததாக குற்றம் சாட்டப்பட்டது. விமர்சனங்கள் இருந்தபோதிலும், இவர் மக்கள் ஜனநாயகக் கட்சியில் சேர்ந்தார். பின்னர் 13 சூலை 2013 பொதுத் தேர்தலில் வெற்றி பெற்றார். கட்சி இவருக்கு பணிகள் மற்றும் மக்கள் குடியேற்ற அமைச்சகத்தை வழங்கி, பூடானில் முதல் பெண் அமைச்சராக்கியது.
# தோர்ஜி சோடன்

## சர்ச்சை

பூட்டானில் பாலின பாகுபாடு குறித்து ஊடகங்களில் இவர் அறிக்கை வெளியிட்ட பிறகு சர்ச்சையை எதிர்கொண்டார். ஒரு விமர்சகர் வலைத்தளத்தில் இவரது அறிக்கையை விமர்சித்து ஒரு கட்டுரையை வெளியிட்டார். அமைச்சராக தனது துறையுடன், பூடானின் தேசிய பெண்கள் மற்றும் குழந்தைகளுக்கான ஆணையத்தின் தலைவராகவும், பூடான் கல்வி நகரத்தின் தலைவராகவும் உள்ளார்.
# பெண்களின் தங்குமிடம்

**பெண்கள் தங்குமிடம்** (*women's shelter*) பாதிக்கப்பட்ட பெண்களின் புகலிடம் என்றும் அழைக்கப்படும் இது அனைத்து வகையான குடும்ப வன்முறைகளிலிருந்தும் நெருங்கிய கூட்டாளர் வன்முறைகளிலிருந்தும் தப்பிக்கும் பெண்களுக்கு தற்காலிக பாதுகாப்பும் ஆதரவும் அளிக்கும் ஒரு இடமாகும். ஆபத்திலுள்ள இரு பாலின மக்களுக்கும் திறந்திருக்கும் அதே நோக்கத்திற்காக ஒரு இடத்தை விவரிக்கவும் இந்த வார்த்தை அடிக்கடி பயன்படுத்தப்படுகிறது.  
நோய் கட்டுப்பாடு மற்றும் தடுப்பு மையங்களால் செய்யப்பட்ட தரவுகள் மூன்று பெண்களில் ஒருவர் தங்கள் வாழ்நாளில் உடல் ரீதியான வன்முறையை அனுபவிக்கிறார்கள் என்பதைக் காட்டுகிறது. பத்தில் ஒருவர் பாலியல் வன்முறையை அனுபவிக்கிறார்.  
குடும்ப வன்முறை அல்லது நெருக்கமான கூட்டாளரின் வன்முறைக்கு உள்ளாகும் பெண்களுக்கு தப்பிக்கும் திறன் மதிப்புமிக்கது. கூடுதலாக, இதுபோன்ற சூழ்நிலைகள் அடிக்கடி அதிகாரத்தின் ஏற்றத்தாழ்வை உள்ளடக்குகிறது. இது பாதிக்கப்பட்டவரின் நிதி சார்ந்த விருப்பங்களை அவர்கள் வெளியேற விரும்பும் போது கட்டுப்படுத்துகிறது. இவ்வாறான பெண்கள் தங்குமிடங்கள் பெண்களுக்கு உறுதியான வளங்களைப் பெற உதவுகின்றன. மேலும், அவர்களின் குடும்பங்கள் ஒரு புதிய வாழ்க்கையை உருவாக்க உதவுகின்றன. கடைசியாக, வன்முறையால் தாக்கப்பட்ட பெண்களுக்கு தங்குமிடங்கள் மதிப்புமிக்கவை. ஏனெனில் அவை அதிகாரமளிக்கும் உணர்வைக் கண்டறிய உதவுகிறது. அவர்கள் அரசாங்க ஆதாரங்களைக் கொண்டும், இலாப நோக்கற்ற நிதிகளுடன் ஆதரிக்கப்படுகிறார்கள். கூடுதலாக, பல கொடையாளிகளும் இந்த நிறுவனங்களுக்கு உதவுகிறார்கள். மேலும், ஆதரிக்கிறார்கள்.
# பெண்களின் தங்குமிடம்

## வரலாறு

### ஆசியா

வன்முறை செய்யப்பட்ட பெண்களுக்கு தங்குமிடம் வழங்குவது ஆசியாவில் புதிய கருத்து அல்ல. நிலப்பிரபுத்துவ யப்பானில், காகெக்கோமி தேரா என அழைக்கப்படும் பௌத்தக் கோவில்கள், விவாகரத்து செய்வதற்கு முன் தாக்கப்பட்ட பெண்கள் தங்குமிடங்களாக செயல்பட்டன. இருப்பினும், 1993 வரை யப்பானின் அடிமட்ட பெண்கள் இயக்கம் முதல் தங்குமிடம் கட்டும் வரை ஒரு முறையான அமைப்பு நிறுவப்படவில்லை. இன்று, நாடு முழுவதும் இவ்வாறான முப்பது முகாம்கள் உள்ளன. பெய்ஜிங்கில் இருபது மில்லியன் மக்களுக்கு தங்குமிடம் இல்லை.
# பெண்களின் தங்குமிடம்

## வரலாறு

### அமெரிக்கா

நவீன உலகின் முதல் பெண்கள் தங்குமிடம் அமெரிக்காவின் "சொர்க்க வீடு" (Haven House) ஆகும். இது 1964இல் கலிபோர்னியாவில் திறக்கப்பட்டது.  
அமெரிக்காவில் ஆரம்பகால பெண்கள் தங்குமிடம், கலிபோர்னியாவின் ஹேவர்டில் 1972இல் ஒன்றாக தேவாலயத்தில் கலந்து கொண்ட உள்ளூர் பெண்கள் குழுவால் நிறுவப்பட்டது. நிறுவன உறுப்பினர்களில் ஒருவரான பெட்டி மூஸ், மார்ச் 1972 இல் தங்குமிடத்தை அதிகாரப்பூர்வமாக இணைத்தார். தங்குமிடம் அதிகாரப்பூர்வமாக திறப்பதற்கு முன்பு தன்னார்வலர்கள் தங்கள் சொந்த வீடுகளில் பெண்களை தங்கவைத்தனர். 1974ஆம் ஆண்டில் மாசாச்சுசெட்சின் பாஸ்டனிலும், அட்லான்டாவிலும் பெண்களின் தங்குமிடங்கள் ஆரம்பிக்கப்பட்டன.
# ஆப்கானிஸ்தான் பெண்கள் புரட்சிகர சங்கம்

**ஆப்கானிஸ்தான் பெண்கள் புரட்சிகர சங்கம்** (Revolutionary Association of the Women of Afghanistan) என்பது ஆப்கானித்தானின் காபூலில், அமைந்துள்ள ஒரு பெண்கள் அமைப்பாகும். இது பெண்களின் உரிமைகளையும் மற்றும் மக்களாட்சி தத்துவத்தையும் ஊக்குவிக்கிறது. இது பிப்ரவரி 1987இல் தனது அரசியல் நடவடிக்கைகளுக்காக படுகொலை செய்யப்பட்ட ஆப்கானித்தான் மாணவ ஆர்வலர் மீனா கேஷ்வர் கமால் என்பவரால் 1977இல் நிறுவப்பட்டது. வன்முறையற்ற உத்திகளை ஆதரிக்கும் இந்தக் குழு, ஆப்கானிஸ்தானின் காபூலில் தனது ஆரம்ப அலுவலகத்தைக் கொண்டிருந்தது. ஆனால் பின்னர் 1980களின் முற்பகுதியில் பாக்கித்தான் சென்றது.  
பெண்களுக்கான மனித உரிமைகளைப் பெறுவதை நோக்கமாகக் கொண்ட ஆப்கானித்தானின் பெண்களை அரசியல் மற்றும் சமூக நடவடிக்கைகளில் ஈடுபடுத்துவதையும், ஆப்கானித்தான் அரசுக்கு எதிரான போராட்டத்தை மக்களாட்சி அடிப்படையிலும், மதச்சார்பின்மை அடிப்படையிலும், பெண்கள் முழுமையாகப் பங்கேற்கக்கூடிய அடிப்படைவாதக் கொள்கைகளை அடிப்படையாகக் கொண்டும் இந்த அமைப்பு நோக்கமாகக் கொண்டுள்ளது. இந்த அமைப்பு பலதரப்பு நிராயுதபாணிகளுக்காகவும் பாடுபடுகிறது. 1977 முதல், இந்தக் குழு அனைத்து ஆப்கானிய அரசாங்க அமைப்புகளையும் எதிர்த்தது: ஆப்கானித்தான் மக்களாட்சி குடியரசு, ஆப்கானித்தானின் இஸ்லாமிய அரசு, ஆப்கானித்தான் இசுலாமிய அமீரகம் (1996-2001), இஸ்லாமிய குடியரசு (2001-2021), மீண்டும் ஆப்கானித்தான் இசுலாமிய அமீரகம் (2021 முதல்) போன்றவை.
# ஆப்கானிஸ்தான் பெண்கள் புரட்சிகர சங்கம்

## பின்னணி

மனித உரிமைகளுக்காகவும், சமூக நீதிக்காவும் போராடும் ஆப்கானித்தான் பெண்கள் புரட்சிகர சங்கமானது ஆப்கானித்தான் பெண்களின் சுதந்திரமான சமூக மற்றும் அரசியல் அமைப்பாக முதன்முதலில் 1977இல் காபூலில் தொடங்கப்பட்டது. இந்த அமைப்பு அதன் வேலைகளின் ஒரு பகுதியை ஆப்கானித்தானில் இருந்து பாக்கித்தானுக்கு நகர்த்தியது. மேலும், ஆப்கானிய பெண்களுக்கு வேலை செய்வதற்காக அவர்களின் முக்கிய தளத்தையும் நிறுவியது.  
நடந்த சங்கத்தின் போராட்டம்]]
1990களில் ஆப்கானித்தான் பெண்கள் புரட்சிகர சங்கத்தின் பெரும்பாலான முயற்சிகள், பாக்கித்தானில் கருத்தரங்குகள் நடத்துவதும், பத்திரிகையாளர் சந்திப்புகளை ஏற்பாடு செய்வதும், பிற நிதி திரட்டும் நடவடிக்கைகளிலும் உள்ளடக்கியிருந்தது. இந்த அமைப்பு பாக்கித்தானிலும், ஆப்கானித்தானிலும் பெண்களுக்காவும், சிறுமிகளுக்காகவும் இரகசிய பள்ளிகள், அனாதை இல்லங்கள், செவிலியப் படிப்புகள் , கைவினை மையங்கள் போன்றவற்றை உருவாக்கியது. ஆப்கானித்தானில் முதாவீன் மத காவல்துறையால் பெண்களை தெருவில் அடித்து, தூக்கிலிடப்படுவதை இவர்கள் ரகசியமாக படம்பிடித்தனர். அமைப்பின் நடவடிக்கைகள் தலிபான்களாலும்,, ஐக்கிய இஸ்லாமிய முன்னணியாளும் ("வடக்கு கூட்டணி") தடை செய்யப்பட்டன. ஆனாலும் இவர்கள் தொடர்ந்து செயல்பட்டனர். மேலும் *பயம்-இ-ஜான்* போன்ற வெளியீடுகளில் தங்கள் பணியை விளம்பரப்படுத்தினார்கள்.
# ஆப்கானிஸ்தான் பெண்கள் புரட்சிகர சங்கம்

## 2001 படையெடுப்புக்குப் பிறகு

அமைப்பானது 2001இல் தொடங்கிய நேட்டோ தலையீட்டை கடுமையாக விமர்சித்தது. ஏனெனில் மக்கள் தொகையில் உயிர்ச்சேதம் அதிகமாக இருந்தது. இந்த அமைப்பு 2001 படையெடுப்பின் போது ஆப்கானித்தானின் பல்வேறு நகரங்களில் கைவிடப்பட்ட பிரச்சாரத்தில் பயன்படுத்தப்பட்ட நான்கு புகைப்படங்களை தங்கள் வலைத்தளத்திலிருந்து அங்கீகரிக்காமல் பயன்படுத்தியதாக அமெரிக்க அரசுக்கு எதிராக வழக்குத் தொடுக்கும் வரை சென்றது.
# ஆப்கானிஸ்தான் பெண்கள் புரட்சிகர சங்கம்

## சமீபத்திய செயல்பாடுகள்

சங்கம், மருத்துவமனைகள், பள்ளிகள் , அனாதை இல்லங்களுக்கு ஆதரவாக நிதி சேகரிக்கிறது. மேலும், பாக்கித்தானிலும், ஆப்கானித்தானிலும் பல திட்டங்களை நடத்துகிறது. இவர்கள் 2006 முதல் அனைத்துலக பெண்கள் நாளான்று நிகழ்வுகளை நடத்தி வருகின்றனர்.
# ஆப்கானிஸ்தான் பெண்கள் புரட்சிகர சங்கம்

## அங்கீகாரம்

மனித உரிமைகள் மற்றும் ஜனநாயகத்திற்கான பணிக்காக அமைப்பானது இதுவரை உலகம் முழுவதும் இருந்து 16 விருதுகளையும், சான்றிதழ்களை வென்றுள்ளது. அவற்றில் ஆறாவது ஆசிய மனித உரிமை விருதும் (2001) அடங்கும்.
# ஆப்கானிஸ்தான் பெண்கள் புரட்சிகர சங்கம்

## இதையும் கான்க

- தாலிபன்களின் பெண்ணிய அணுகுமுறை
# மாற்றத்திற்கான இளம் பெண்கள்

**மாற்றத்திற்கான இளம் பெண்கள் (Young Women for Change)** ஆப்கானித்தான் நாட்டின் காபூல் நகரில் பெண்களின் உரிமைக்காக உருவாக்கப்பட்ட இலாப நோக்கற்ற ஓர் அமைப்பாகும் . இது 2011 ஆம் ஆண்டு ஏப்ரல் மாதம் நிறுவப்பட்டது. இவர்கள் பாலின சமத்துவத்திற்காக பிரச்சாரம் செய்கிறார்கள். மேலும் ஆப்கானித்தான் முழுவதும் பெண்களின் வாழ்க்கையை மேம்படுத்துவதற்கு இவர்கள் பாடுபடுகிறார்கள். மாற்றத்திற்கான இளம் பெண்கள் அமைப்பு ஆப்கானித்தான் இளைஞர்களுக்குப் புதியது என்றாலும் நன்கு அறியப்பட்ட ஓர் அமைப்பாகும்.  
இந்த அமைப்பு மார்ச் 2011 இல் இரண்டு ஆப்கான் பெண்கள், நூர்சகான் அக்பர் என்ற 21 வய்து பெண்ணும் அனிதா ஐதாரி , என்ற 20 வய்து பெண்ணும் சேர்ந்து **மாற்றத்திற்கான இளம் பெண்கள் அமைப்பை நிறுவினர். இ**தன்பிறகு, இளம் ஆப்கானியப் பெண்களும் ஆண்களும் கூடி, அங்கு சேர்ந்து தன்னார்வத்துடன் வேலை செய்தனர். பெரும்பாலும் 18 முதல் 25 வயதுக்குட்பட்ட பெண்கள் சுமார் 30 பேர் தன்னார்வலர்களாகக் கூடினர். அமைப்பின் வலைத்தளத்தின்படி, மாற்றத்திற்கான இளம் பெண்கள் அமைப்புக்கு நன்கொடைகள் மற்றும் நிதி திரட்டும் நிகழ்வுகளிலிருந்து மட்டுமே நிதிகிடைத்து வருகிறது.  
மாற்றத்திற்கான இளம் பெண்கள் அமைப்பினர் 2012 ஆம் ஆண்டு சூலை மாதத்தில் ஆப்கானித்தான் வரலாற்றில் தெருத் துன்புறுத்தலை கண்டித்து முதல் அணிவகுப்பை நடத்தினர். அமைப்பின் உறுப்பினர்கள் ஆப்கானித்தான் நாட்டில் பாலியல் துன்புறுத்தல் பற்றிய முதல் பெரிய அளவிலான ஆய்வையும் மேற்கொண்டனர். சர்வதேச மகளிர் தினம்<nowiki/>அன்று ஆப்கானித்தான் நாட்டில் முதன் முதலாகப் காபூலின் மையப்பகுதியில் பெண்கள் இணைய மையத்தையும் தொடங்கினர். உள்நாட்டு வன்முறைக்குப் பலியான சகர் குல்" என்ற பெண்ணின் பெயர் இம்மையத்திற்குச் சூட்டப்பட்டது. எழுத்தறிவு, மொழி மற்றும் கணினி திறன்களைக் கற்பிக்கும் கல்வி மையத்தையும் இந்த அமைப்பு திறந்துள்ளது.
# மாற்றத்திற்கான இளம் பெண்கள்

## செயல்பாடுகள்

### பெண்கள் இணைய மையம்

மாற்றத்திற்கான இளம் பெண்கள் அமைப்பினர் 8 மார்ச் 2012 அன்று மத்திய காபூலில் ஆப்கானித்தானின் முதலலாவது பெண்கள் மட்டும் இருக்கும் இணைய மையத்தைத் திறந்தனர். உறுப்பினர்களின் கூற்றுப்படி இந்த பெண்கள் மட்டும் இணைய மையத்தை திறப்பதன் நோக்கம் "பெண்கள் பயப்படாமல் இணையத்தைப் பயன்படுத்த பாதுகாப்பான ஓர் இடத்தை உருவாக்க வேண்டும்" என்பதுதான். இந்த மையத்திற்கு "சகர் குல்" என்று பெயரிடப்பட்டுள்ளது.
# மாற்றத்திற்கான இளம் பெண்கள்

## செயல்பாடுகள்

### துன்புறுத்தல் தொல்லை ஆராய்ச்சி

மாற்றத்திற்கான இளம் பெண்கள் அமைப்பு ஆப்கானித்தானில் பாலியல் துன்புறுத்தல் பற்றிய முதல் பெரிய அளவிலான ஆய்வை நடத்தியுள்ளனர். ஆப்கானித்தானில் பெண்களுக்கு எதிரான வன்முறைகள் அரிதாகவே ஆய்வு செய்யப்படுகின்றன மற்றும் அடித்தல் மற்றும் பாலியல் துன்புறுத்தல் குற்றச்சாட்டுகள் பொதுவாக ஆப்கான் அதிகாரிகளால் விசாரிக்கப்படுவதில்லை. ஆனால் இதுபோன்ற சந்தர்ப்பங்களில் பெண்கள் பொதுவாக "வீட்டிலிருந்து தப்பித்தல்" அல்லது "தார்மீக" குற்றவாளிகள்ள் என்று பெயரிடப்படுகிறார்கள்.
# மாற்றத்திற்கான இளம் பெண்கள்

## செயல்பாடுகள்

### தெரு துன்புறுத்தல் எதிர்ப்புப் பேரணி

மாற்றத்திற்கான இளம் பெண்கள் அமைப்பு 14 ஜூலை 2012 அன்று ஆப்கானித்தான் வரலாற்றில் தெரு துன்புறுத்தல் எதிர்ப்பு அணிவகுப்பை நடத்தியுள்ளனர். அவர்களுடன் ஐம்பதுக்கும் மேற்பட்ட இளைஞர்கள் இணைந்தனர். இந்த நடைப்பயணத்திற்கு காவல்துறை ஆதரவளித்தது மற்றும் ஊடகங்களும் அதை அறிவித்தன.
# மாற்றத்திற்கான இளம் பெண்கள்

## செயல்பாடுகள்

### தெரு துன்புறுத்தல் பற்றிய ஆவணப்படம்

மாற்றத்திற்கான இளம் பெண்கள், அமைப்பு காபூலில் இளைஞர்களுக்கு தெருத் துன்புறுத்தல் பற்றிய ஆவணப்படத்தை படமாக்கியுள்ளனர். அனிதா ஐதாரி தயாரித்த இந்த படத்திற்கு *எனது நகரமும் என்று* பெயரிடப்பட்டுள்ளது.
# மாற்றத்திற்கான இளம் பெண்கள்

## செயல்பாடுகள்

### தலைமைத்துவம்

நூர்சகான் அக்பர் 2014 ஆம் ஆண்டு அமைப்பை விட்டு விலகியதிலிருந்து, அனிதா ஐதாரி தலைமையில் இயங்குகிறது.
# மாற்றத்திற்கான இளம் பெண்கள்

## இதையும் பார்க்கவும்

- ஆப்கானிஸ்தானில் பெண்களின் உரிமைகள்
# மீனா கேஷ்வர் கமால்

**மீனா கேஷ்வர் கமால்** (*Meena Keshwar Kamal* ; பிப்ரவரி 27, 1956 - பிப்ரவரி 4, 1987), பொதுவாக **மீனா** என்று அழைக்கப்படும் இவர் ஓர் ஆப்கானிய புரட்சிகர அரசியல் ஆர்வலரும், பெண்ணியவாதியும், பெண்கள் உரிமை ஆர்வலரும், ஆப்கானித்தான் பெண்கள் புரட்சி சங்கத்தின் நிறுவனருமாவார். இவர் 1987இல் படுகொலை செய்யப்பட்டார்.
# மீனா கேஷ்வர் கமால்

## சுயசரிதை

சின்னம் (RAWA)]]
1977ஆம் ஆண்டில், இவர் காபூல் பல்கலைக்கழகத்தில் மாணவியாக இருந்தபோது, ஆப்கானிஸ்தான் பெண்கள் புரட்சிகர சங்கம் (RAWA) என்ற அமைப்பை நிறுவினார். இது பெண்களுக்கு சமத்துவத்தையும் கல்வியையும் ஊக்குவிப்பதற்காக உருவாக்கப்பட்டது. மேலும், தொடர்ந்து "ஆப்கானித்தானின் நலிந்த மற்றும் அமைதியான பெண்களுக்கு" குரல் கொடுக்கிறது. மக்களாட்சிக் குடியரசின் நிகழ்ச்சி நிரலில் சௌர் புரட்சியும் பெண்களின் உரிமைகளும் உயர்ந்திருந்தாலும், ஆப்கானித்தானில் பெண்களின் முன்னேற்றத்தில் பெரிய மாற்றங்கள் இல்லை என்று கமல் உணர்ந்தார். 1979இல் இவர் அரசாங்கத்திற்கு எதிராக பிரச்சாரம் செய்யவும், அதற்கு எதிராக ஆதரவு திரட்டவும் பள்ளிகளில் கூட்டங்களை ஏற்பாடு செய்தார். மேலும், 1981ஆம் ஆண்டுகளில், 1981இல், இவர் *பாயம்-இ-சான்* (மகளிர் செய்தி) என்ற இருமொழி பெண்ணிய இதழைத் தொடங்கினார். அகதிக் குழந்தைகளுக்கும் அவர்களின் தாய்மார்களுக்கும் உதவுவதற்காக இவர் வாடன் பள்ளிகளை நிறுவி, அவற்றில் மருத்துவமனை வசதி, நடைமுறை திறன்களை கற்பித்தல் ஆகிய இரண்டையும் வழங்கினார். பின்னர், இவர் ஆப்கானித்தான் மார்க்சிஸ்ட் அரசாங்கத்திற்கு எதிராக பாக்கித்தானின் குவெட்டா நகரில் தனது ஆப்கானித்தான் பெண்களின் புரட்சிகர அமைப்பை இவர் ஆரம்பித்தார்.
# மீனா கேஷ்வர் கமால்

## சொந்த வாழ்க்கை

கமால், ஆப்கானித்தான் விடுதலை அமைப்பின் தலைவர் பைசு அகமதுவை திருமணம் செய்து கொண்டார். அகமது நவம்பர் 12, 1986 அன்று குல்புதீன் ஹேக்மத்யாரின் முகவர்களால் கொல்லப்பட்டார் மீனா மூன்று மாதங்களுக்குப் பிறகு கொல்லப்பட்டார். இவர்களுக்கு மூன்று குழந்தைகள் இருந்தன. அவர்கள் இருக்கும் இடம் தெரியவில்லை.
# மீனா கேஷ்வர் கமால்

## படுகொலை

கமால், பாக்கித்தானின் குவெட்டாவில் பிப்ரவரி 4, 1987 அன்று படுகொலை செய்யப்பட்டார் கொலையாளிகள் யார் என்பது குறித்து அறிக்கைகள் வேறுபடுகின்றன. மே 2002இல், பாக்கித்தானில் கமாலின் கொலை வழக்கில் குற்றம் சாட்டப்பட்டு இரண்டு பேர் தூக்கிலிடப்பட்டனர்.
# மீனா கேஷ்வர் கமால்

## மரபு

நவம்பர் 13, 2006 அன்று டைம் பத்திரிக்கையின் சிறப்பு இதழில், "60 ஆசிய நாயகர்களில்" மீனாவை சேர்த்து, "அவர் இறக்கும் போது அவருக்கு 30 வயதுதான் என்றாலும், மீனா ஏற்கனவே அறிவின் சக்தியின் அடிப்படையில் ஒரு ஆப்கானித்தான் பெண்கள் உரிமை இயக்கத்தின் விதைகளை விதைத்திருந்தார்" என்றுஎழுதியது.  
ஆப்கானித்தான் பெண்கள் உரிமை இயக்கம் இவரைப் பற்றி இவ்வாறு கூறுகிறது "மீனா தனது 12 வருட குறுகிய ஆனால் புத்திசாலித்தனமான வாழ்க்கையை தன் தாய்நாட்டிற்காகவும் தனது மக்களுக்காகவும் போராட கொடுத்தார். கல்வியறிவின்மை, அடிப்படைவாதம் பற்றிய அறியாமை மற்றும் சுதந்திரம் மற்றும் சமத்துவம் என்ற பெயரில் நம் பெண்கள் மீது சுமத்தப்பட்ட ஊழல் மற்றும் விற்பனை நிலைகள் இருந்தபோதிலும், இறுதியாக அவர்களில் பாதி பேர் எழுந்து சுதந்திரத்தை நோக்கிய பாதையை கடந்து செல்வார்கள் என்ற வலுவான நம்பிக்கை அவருக்கு இருந்தது" என்றது
# 2008 முர்சிதாபாத் கொலை

**2008 முர்சிதாபாத் கொலை**, (2008 Murshidabad murder) என்பது 14 ஜூலை 2008 அன்று முர்சிதாபாத்தில் உள்ள *சாலிசி* நீதிமன்றத்தின் உத்தரவின் பேரில், மேற்கு வங்கத்தைச் சேர்ந்த முனிரா பீபி எனும் முஸ்லீம் பெண்ணை மணந்ததற்காக பீகாரைச் சேர்ந்த இந்து தொழிலாளி சைலேந்திர பிரசாத்தின் தலையை துண்டித்த கொலையினைப் பற்றியதாகும். பாதிக்கப்பட்டவரின் முனிரா பீபி, தனது கணவரை இழந்த கைம்பெண் ஆவார்
# 2008 முர்சிதாபாத் கொலை

## பின்னணி

பீகாரை பூர்வீகமாகக் கொண்ட சைலேந்திர பிரசாத், மும்பையில் தொழிலாளியாக வேலை செய்தார், அங்கு முனிரா பணிப்பெண்ணாக வேலை செய்தார். அவர்கள் இருவரும் ஒருவரை ஒருவர் காதலித்து 2001 ல் திருமணம் செய்து கொண்டனர். முனிரா ஒரு பாரம்பரியமான பழக்க வழக்கங்களைக் கொண்ட கிராமத்தில் இருந்து வந்தார். அங்குள்ள கிராமத்தில் பெ ண்களை வேலைக்கு அனுப்பவது என்பது குற்றமான செயலாகும்.அங்கு இருந்த *சாலிசி* நீதிமன்றம் தனது தந்தை அன்சாரி ஷேக்கிற்கு தனது மகளை மும்பையில் வேலைக்கு அனுப்பிய குற்றத்திற்காக இருநூறு ரூபாய் அபராதம் விதித்தது.
# 2008 முர்சிதாபாத் கொலை

## விசாரணை மற்றும் மரணதண்டனை

முனீரா பீவி மற்றும் சைலேந்திர பிரசாத் ஆகிய இருவரும் ஜூலை 2006 இல் மீண்டும் லக்ட்சுமன்பூருக்கு திரும்பி வந்தனர். தங்கள் பத்து மாத மகனுடன் தங்களது கிராமத்திற்கு, திருமணத்திற்குப் பிறகு மீண்டும் பீவி வந்தார். முந்தைய சந்தர்ப்பத்தைப் போலவே, சைலேந்திரா, பாரம்பரிய கிராமவாசிகளின் கோபத்திலிருந்து தப்பிக்க மதம் மாற வேண்டியிருந்தது. அவர் முன்னா ஷேக் என்று அடையாளத்தை மாற்ற வேண்டியிருந்தது. எவ்வாறாயினும், அவரது மாமனார் அன்சாரி ஷேக், தனது மருமகன் முஸ்லீம்களின் வழக்கமான வெள்ளிக்கிழமை பிரார்த்தனைகளைச் செய்யவில்லை என்பதனைக் கண்டார்,சில சமயங்களில் முஸ்லீம்களின் வழக்கமான வாழ்த்துக்களுக்கும் முறையாக பதிலளிக்காமல் இருந்துள்ளார். 14 ஜூலை அன்று நடைபெற்ற ஒரு மத சடங்கின் போது அன்சாரி ஷேக், சைலேந்திரா முறையாக உச்சரிக்காது முணுமுணுத்தனைக் கேட்டார். அது பற்றிய அவரது சந்தேகத்தினை பிற்பகலில் கிராம பெரியவர்களுக்கு தெரிவித்தார். கிராம பெரியவர்கள் அன்று மாலை கிராம தொடக்கப் பள்ளி மைதானத்தில் நடைபெற்ற சாலிசி நீதிமன்றத்தில், சைலேந்திரா தனது மத அடையாளத்தை சரிபார்க்க வலுக்கட்டாயமாக நிர்பந்திக்கப்பட்டார். அவர் விருத்தசேதனம் செய்யப்படாத நிலையில் இருந்ததனைக் கண்டறிந்த பிறகு, அவரை கடுமையாக தாக்கினர். சாலிசி நீதிமன்றத்தின் இருபத்தி இரண்டு அரசியல் மற்றும் மதத் தலைவர்கள், அன்சாரி ஷேக்குடன், சைலேந்திரா ஒரு முஸ்லிம் பெண்ணை திருமணம் செய்த குற்றவாளி என்று அறிவித்து அவருக்கு மரண தண்டனை வழங்கினார்கள். அவரது கைகளும் கால்களும் கட்டப்பட்டிருந்தன. அவர் வாயை மூடிக்கொண்டு அருகிலுள்ள சணல் வயலுக்கு அழைத்துச் செல்லப்பட்டார், அங்கு மரணதண்டனை நிறைவேற்றுபவர்கள் நான்கு பேரால் அவரது தொண்டை வெட்டப்பட்டது.  
சைலேந்திர பிரசாத் ஜூலை 14 அன்று இரவு காணாமல் போனதால், அவர் மனைவி முனிரா பீபி அவர் மும்பைக்கு தப்பிச் சென்றதாக நம்பினார். அவளுடைய தந்தை அவளுடைய அம்மா மற்றும் சகோதரரிடமிருந்து சைலேந்திர பிரசாத்தின் உடைமைகள் எல்லாவற்றையும் வைத்திருந்தார். ஜூலை 27 அன்று, முனிரா தனது கணவரின் நிலையினை மற்ற கிராம மக்களிடமிருந்து அறிந்ததும், அவர் தனது தாய் மற்றும் சகோதரருடன் பெர்ஹாம்பூர் காவல் நிலையத்திற்கு முறையான புகார் அளிக்க வந்தார். ஜூலை 17 அன்று பத்து நாட்களுக்கு முன்பு சணல் வயல்களில் குன்னி பைக்குள் அடையாளம் தெரியாத ஒருவரின் தலை துண்டிக்கப்பட்ட உடலை காவல் துறையினர் ஏற்கனவே கண்டுபிடித்தனர். ஜூலை 28 அன்று, கிராமத்தில் சோதனை நடத்திய காவல் துறை அதிகாரியினர், சாலிசி நீதிமன்றத்திற்கு தலைமை தாங்கிய மூன்று பேரை கைது செய்தனர்.
# நோக்கு கூலி

**நோக்கு கூலி** (**Nokku kooli**) என்பது கேரளா மாநிலத்தில் மட்டும் பல்லாண்டுகளாக நடைமுறையில் உள்ள பாரம் தூக்கும் மற்றும் இறக்கும் தொழிலாளர்களின் அரை-சட்டபூர்வமான வேலைப் பண்பாடு ஆகும். இந்த வேலை முறை கேரளாவின் தொழிற்சங்கங்களால் கட்டுப்படுத்தப்படுகிறது. இதற்கு கேரளா அரசியல்வாதிகளின் மறைமுக ஆதரவு உண்டு. கேரளாவில் சுமை தூக்கும் தொழிலாளர்கள் சங்கத்தைச் சேர்ந்த சுமை தூக்குபவர்களால் மட்டுமே வாகனங்களிலிருந்து பொருட்களை ஏற்றவோ அல்லது இறக்கவோ முடியும். உரிமையாளர் வேறு நபர்களைக் கொண்டு அப்பணியைச் செய்தால், சுமை தூக்கும் தொழிலாளர் சங்கத்தைச் சேர்ந்தவர்கள் சுமைகளை ஏற்றி அல்லது இறக்குவதை பார்த்துக் கொண்டிருப்பர். இதற்கு *நோக்கு கூலியும்* (பார்த்துக்கொண்டிருந்ததற்கான கட்டணம்), சுமைகளைத் தொட்டு விட்டு போய்விட்டால் அதற்கு *தொடு கூலியும்* கண்டிப்பாகக் கேட்டு வசூலிப்பர். ஒரு நிறுவனம், இயந்திரம் வாயிலாக பணி மேற்கொள்ளும் போது தொழிலாளர்கள் பணியிடத்திற்கு வந்து அமர்ந்து ஏழு மணி நேரம் வேடிக்கை பார்த்து, அடாவடியாக சம்பளம் வாங்குவர். இதற்கு பெயர் தான் நோக்கு கூலி  
பொதுமக்களின் கோரிக்கையால் இந்த நோக்கு கூலி மற்றும் தொடு கூலி நடைமுறையை 1 மே 2018 அன்று கேரள அரசு தடை செய்து அறித்துள்ளது.  
மேலும் கேரள உயர் நீதிமன்றம் இந்த சட்ட விதிகளுக்கு முரணான நோக்கு கூலி மற்றும் தொடு கூலி வலுக்கட்டாயமாக பொதுமக்கள் மற்றும் நிறுவன உரிமையாளர்களிடம் கேட்பவர்களை குண்டர் சட்டத்தில் சிறையில் இட கேரள உயர் நீதிமன்றம் தீர்ப்பு அளித்துள்ளது.  
நோக்கு கூலியால் பொதுமக்கள் படும் அவலங்கள் குறித்து மலையாள எழுத்தாளர் பால் சக்காரியா, நோக்கு கூலியை பின்வரும் எடுத்துக்காட்டுடன் விளக்குகிறார்: நீங்கள் வீட்டுச் சாமான்களை ஓரிடத்திலிருந்து, வேறிடத்திற்கு ஏற்றி, இறக்குகிறீர்கள் எனில் அதற்கு தொழிலாள தோழர்கள் ஏற்ற/இறக்குவதற்கு ஒரு பெரிய தொகையைக் கோருகின்றனர்; எனவே நண்பர்களின் உதவியுடன் அதை நீங்களே செய்ய முடிவு செய்கிறீர்கள். தோழர்கள் தூரத்திலிருந்து பார்க்கிறார்கள்; நீங்கள் ஏற்றி, இறக்கி முடித்தவுடன், அவர்கள் கேட்கும் ஊதியத்தை கொடுக்கும்படி கேட்கிறார்கள். நீங்கள் பணம் செலுத்தவில்லை என்றால், கொஞ்சம் வன்முறையால் நீங்கள் காயப்படுவீர்கள். கேரளாவில் தொழிலாளி வேலை செய்யாவிட்டாலும் அவருக்கு ஊதியம் வழங்க வேண்டும் என்று கூறுகிறது. அது ஒரு வகையான தொழிலாளர்களின் சொர்க்கம் என காரல் மார்க்ஸ் கூட எதிர்பார்க்கவில்லை.  
நோக்குக் கூலி மற்றும் தொடு கூலிக்கு எதிராக கேரள அரசு மற்றும் கேரளா உயர் நீதிமன்றம்]] தடை விதித்தாலும், கேரளா தொழிலாளர்கள், கனரக வாகனகளில் கொண்டுவரப்படும் சுமைகளுக்கு தற்போது வரை நோக்குக் கூலி மற்றும் தோடு கூலி கேட்டு கட்டாயப்படுத்தும் நிகழ்வுகள் தொடர்கிறது. செப்டம்பர், 2021-இல் இஸ்ரோவிற்கு சொந்தமான பெரும்சுமை கொண்ட கருவிகளை கனரக வாகனத்தில் ஏற்றிக் கொண்டு திருவனந்தபுரத்திற்கு சென்ற போது கேரளாவின் நோக்கு கூலி தொழிலாளர்கள் வழிமறித்து கூலி கேட்டனர். இஸ்ரோ அதிகாரிகள் கேரளா அரசுடன் தொடர்பு கொண்ட பிறகே வேண்டா வெறுப்பாக நோக்கு கூலி தொழிலாளர்கள் இஸ்ரோவின் கனரக வாகனத்தைச் செல்ல அனுமதித்தனர்.
# இந்தியாவில் ஒருபால் உரிமையியல் இணைவின் அங்கீகாரம்

இந்தியா ஒரே பாலின திருமணம் மற்றும் உரிமையியல் இணைவை அங்கீகரிக்கவில்லை. இந்தியா முழுமைக்கும் ஒரே திருமணச் சட்டம் நடைமுறையில் இல்லை. ஒவ்வொரு இந்திய குடிமகனுக்கும் தங்களது சமூகம் அல்லது மதத்தின் அடிப்படையில் பொருந்தும் சட்டத்தினைத் தேர்வு செய்ய உரிமை உண்டு. திருமணச் சட்டங்கள் ஒன்றிய அளவில் இயற்றப்பட்டாலும், பல திருமண சட்டங்கள் இருப்பது இதனை சிக்கலாக்குகிறது. இந்த திருமணச் சட்டங்கள் எதுவும் திருமணம் என்பதை ஆணுக்கும் பெண்ணுக்கும் நடப்பது மட்டுமே என வரையருக்கவில்லை. மேலும், ஒரே பாலினத்தைச் சேர்ந்தவர்கள் திருமணம் செய்வதை இச்சட்டங்கள் வெளிப்படையாகத் தடை செய்யவுமில்லை. இருப்பினும், இச்சட்டங்களின் மொழிநடை இருபாலீர்ப்பையே இயல்பாகக் கொண்டு ஒருபால் திருமணத்தை ஏற்றுக்கொள்ளாத வகையிலேயே அமைந்துள்ளது.
# இந்தியாவில் ஒருபால் உரிமையியல் இணைவின் அங்கீகாரம்

## பின்னணி

1987 ஆம் ஆண்டு முதல், மத்திய இந்தியாவில் இந்து முறைப்படி ஒருவரை ஒருவர் திருமணம் செய்துகொண்ட இரண்டு காவல் துறை பெண்களைப் பற்றி தேசிய பத்திரிக்கைகள் அறிவித்தபோது, நாடு முழுவதும், பரவலாக, ஒரே பாலின திருமணங்கள் நடைபெற்றுள்ளதாக பத்திரிகைகள் அறிவித்தன.இவர்களில் பெரும்பாலானோர் சிறு நகரங்கள் மற்றும் கிராமப்புறங்களில் உள்ள நடுத்தர வர்க்க இளம் பெண்களாக இருந்தனர். மேலும், அவர்கள் எந்த ஓரின சேர்க்கை இயக்கத்துடனும் தொடர்பு இல்லாதவர்களாக இருந்தனர். இதில் குடும்பத்தினரின் எதிர்ப்பானது மறுப்பு முதல் வன்முறை, துன்புறுத்தல் வரை இருந்தது. ஓரினச் சேர்க்கை தம்பதியினரை காவல்துறை பொதுவாக துன்புறுத்தும் நடவடிகைகளில் ஈடுபடுகின்றனர். அதே வேளையில், இந்திய நீதிமன்றங்கள் அவர்கள் பெரியவர்களாக இருப்பதால், அவர்கள் விரும்பும் யாருடனும் வாழ்வதற்கான உரிமையைப் பெற்றுள்ளனர் என்று ஒரே மாதிரியாக கருத்துக்களைத் தெரிவித்துள்ளன. சமீபத்திய ஆண்டுகளில், இந்த தம்பதிகளில் சிலர் தொலைக்காட்சிகளிலும் தோன்றினர். ஒரே பாலின தம்பதிகளால் பல கூட்டு தற்கொலைகளும் நடந்துள்ளன.  
"இந்தியாவில் ஒரே பாலின காதல்: இலக்கியம் மற்றும் வரலாற்றிலிருந்து வாசிப்புகள்" (2000) என்பதில், எழுத்தாளர் ரூத் வனிதா கடந்த மூன்று தசாப்தங்களாக நடந்த இதுபோன்ற பல திருமணங்கள் மற்றும் தற்கொலையை பகுப்பாய்வு செய்து, அவர்களின் சட்ட, மத மற்றும் வரலாற்று அம்சங்களை ஆராய்ந்துள்ளார். *இந்து திருமணச் சட்டம், 1955 ன்* கீழ், தம்பதியர்களில் இருவரில் ஒருவரின் சமூகத்தில் நிலவும் பழக்கவழக்கங்களின்படி இரண்டு இந்துக்களுக்கு இடையே நடக்கும் எந்த திருமணமும் சட்டப்படி செல்லுபடியாகும் என்பதால் பல திருமணங்கள் சட்டப்பூர்வமாக செல்லுபடியாகும் என்று அவர் வாதிடுகிறார். திருமணம் செய்ய எந்த உரிமமும் தேவையில்லை, இன்று இந்தியாவில் பெரும்பாலான பாலின இந்து திருமணங்கள் மத சடங்குகளால் மட்டுமே நடத்தப்படுகின்றன. மாநிலத்தின் சலுகைகளை பெரும்பாலான தம்பதிகள் கேட்டுப் பெறுவதில்லை. தம்பதிகள் சரிபார்ப்பில் ஈடுபடுவதால் பல நன்மைகளைப் பெற முடிகிறது. பெரும்பாலான தம்பதிகள் குடும்பம் மற்றும் சமூகத்தின் சரிபார்ப்பை நாடுகிறார்கள், மேலும் கிராமப்புறங்கள் மற்றும் சிறிய நகரங்களில் உள்ள பல பெண் தம்பதிகள் இந்த சரிபார்ப்பைப் பெற்றுள்ளனர்.  
வடிவமைப்பாளர் வெண்டெல் ரோட்ரிக்சு, ஜெரோம் மரேல் எனும் பிரஞ்சுக் காரரை திருமணம் செய்துகொண்டார். இவர்கள் உட்பட பல பிரபலங்கள் ஓரினச் சேர்க்கை தம்பதிகளாக இருந்துள்ளனர்.  
டிசம்பர் 2017 இல், இந்திய-வியட்நாமிய ஒரே பாலினத்தை சேர்ந்த தம்பதி, மகாராஷ்டிரா மாநிலத்தின் யவத்மாளில், குடும்பம், நண்பர்கள் மற்றும் நலம் விரும்பிகளுடன் திருமண விழாவை நடத்தியது. ஏப்ரல் 2018 இல், ஒரு அகனள் தம்பதியினர் ஆக்ரா நகரில் திருமணம் செய்து கொண்டது
# ஆப்கானித்தானின் விவசாயத்தில் பெண்கள்

சாபுல் மாகாணத்தில் அமைந்துள்ள கலாத் மகளிர் விவகாரத் துறையில் விவசாயத்தில் ஈடுபடும் இரண்டு பெண்கள் புரூக்காஅணிந்துள்ளனர்.]]
**ஆப்கானித்தானின் விவசாயத்தில் பெண்கள்** (*Women in agriculture in Afghanistan*) ஆப்கானித்தானில் விவசாயத்தில் பெண்களின் பங்கு நாட்டின் கலாச்சார நிலப்பரப்பால் வடிவமைக்கப்பட்டுள்ளது. ஆப்கானித்தானில் விவசாயமும் விவசாய தொழில்களும் கிட்டத்தட்ட பாதி பெண்களை உள்ளடக்கியுள்ளது. சமீபத்திய ஆண்டுகளில், பெண்கள் பண்ணை வேலைக்கு பங்களித்து வருகின்றனர். மேலும், அவர்களின் பங்களிப்புகளுக்காக பணம் அல்லது பண்டமாற்று பொருட்களை சம்பாதித்து வருகின்றனர்.
# ஆப்கானித்தானின் விவசாயத்தில் பெண்கள்

## வரலாறு

அமெரிக்காவில் உள்ள அமிஷ் மக்களைளைப் போலவே, ஆப்கானித்தானின் ஆண்கள் பாரம்பரியமாக ஆப்கானித்தானின் விவசாயத்தில் ஆதிக்கம் செலுத்துகிறார்கள். அதே நேரத்தில் அவர்களின் பெண்கள் எப்போதாவது வேலை வயல்களுக்கு அல்லது கால்நடைகளை வளர்க்க உதவுகிறார்கள். தானிய உற்பத்தியும் பாரம்பரியமாக ஆப்கானித்தானில் ஆண் விவசாயிகளால் முதன்மையாக செய்யப்படுகிறது.  
ஆப்கானித்தானில் பெண்களுக்கு குறைந்த நில உரிமைகளே உள்ளன. இருப்பினும் ஆப்கனின் அரசியலமைப்பு பெண்களுக்கு நிலத்தை சொந்தமாக்க அனுமதிக்கிறது. மேலும், இசுலாமியச் சட்ட முறைமையில் விதவைகளும், மகள்களும் நிலத்தின் ஒரு பகுதியை வாரிசாகப் பெறுவதற்கான ஏற்பாடுகள் உள்ளன. நாட்டின் சில பகுதிகளில் நிலத்தை சொந்தமாக அல்லது நிர்வகிக்கும் பெண்கள் அதை விற்க முடியாது. மேலும் நிலம் பரம்பரை வழியாக அனுப்பப்படுகிறது. பல பெண்களும் பாரம்பரியமாக தங்கள் இயக்கங்களில் தடைசெய்யப்பட்டுள்ளனர். பெரும்பாலும் தங்கள் கிராமங்களுக்கு வெளியே பயணம் செய்ய முடியவில்லை.
# ஆப்கானித்தானின் விவசாயத்தில் பெண்கள்

## நவீன விவசாயம்

இன்று, விவசாயப் பணியாளர்களில் கிட்டத்தட்ட பாதி பெண்கள் உள்ளனர். இருப்பினும் பல கிராமப்புறங்களில், அவர்கள் இன்னும் ஓரங்கட்டப்பட்டுள்ளனர். ஆப்கானித்தானில் விவசாயத்திற்கான பெண்களின் பங்களிப்புகள் பெரும்பாலும் "குறைவான அளவே அளிக்கப்படுகின்றன." அபினி, கால்நடை, பால் பொருள் போன்றவற்றில் பெண்களின் பங்களிப்பு அதிகரித்துள்ளது. ஆனால் அவர்களுக்கு அரிதாகவே சம்பளம் கிடைக்கிறது. ஆயினும் விவசாயத்தில் பெண்களின் பங்களிப்பு பெரும்பாலும் "விவசாய உற்பத்திக்கும், ஊட்டச்சத்து பாதுகாப்பையும் மேம்படுத்துவதற்கும் முக்கியம்" என்று கருதப்படுகிறது. பெண்கள் "தங்கள் சமூகங்களில் உறுதித்தன்மைக்கு ஒரு சக்தி"யாக இருக்கிறார்கள். அவர்கள் தங்கள் சொந்த வீடுகளில் மாற்றத்தின் முகவர்களாகவும் பார்க்கப்படுகிறார்கள்.  
சமீபத்திய ஆண்டுகளில் ஆப்கானித்தானில் சிறிய கிராம பண்ணை தொழிற்சங்கங்களை ஏற்பாடு செய்வதில் பெண்கள் முக்கியப் பங்கு வகிக்கின்றனர். விவசாய சங்கங்களுடனான பெண்களின் பணிகள் அவர்கள் வாழும் பகுதிகளில் அவர்கள் நிலையை உயர்த்தியுள்ளன. அங்கு அவர்கள் இனி ஆண்களின் மனைவிகளாகவோ அல்லது தாய்மார்கள் என்றோ அழைக்கப்படுவதில்லை. மாறாக சங்கத்தில் அவர்களின் பாத்திரங்களால் அளவிடப்படுகின்றனர். கூடுதலாக, பெண்கள் சந்தையில் சிறப்பாக போட்டியிடும் முட்டைக்கோசு, பூக்கோசு, தக்காளி, பீன்சு போன்ற புதிய வகை பயிர்களை அறிமுகப்படுத்த உதவியுள்ளனர்.  
பர்வான்-பஸ்தானில், பெண்கள் தானியங்களை உற்பத்தி செய்வதில் ஈடுபட வாய்ப்பு கிடைத்தது. மேலும், "கிராமம் சார்ந்த விதை நிறுவனங்களை" உருவாக்கியுள்ளது. இத்தகைய முயற்சிகளாக பழத்தோட்டங்களை புத்துயிர் பெறவும், குளிர்பதன வசதிகளை உருவாக்கவும் , கல்வி வளங்களை வழங்கவும் உதவியது. பெண்களின் விவசாயத் தொழிலுக்கு உதவிய மற்றொரு திட்டம் தேசிய ஒற்றுமைத் திட்டம் ஆகும். இது ஆப்கானித்தான் கிராமப்புற மறுவாழ்வு மற்றும் மேம்பாட்டு அமைச்சகத்தால் 2003இல் உருவாக்கப்பட்டது. இது பெண்களுக்கு விவசாய வளங்களை வழங்குகிறது. இதில் கோழிகளின் மானியம், வரிச் சலுகைகள், அவர்களின் வணிகங்களுக்கான சந்தைப்படுத்தல் ஆகியவை அடங்கும்.
# ஆப்கானித்தானின் விவசாயத்தில் பெண்கள்

## பாலின அடிப்படையிலான பாகுபாடு

சில ஆப்கானிய பெண்கள் தங்கள் பாலினம் காரணமாக தங்கள் விளைபொருட்களை விற்பதில் சிரமங்களை எதிர்கொள்கின்றனர். பக்லான் மாகாணத்தைச் சேர்ந்த ஒரு பெண் தனது சொந்த அனுபவத்தை விவரித்தார்: "நான் என் பழங்களை விற்பது பற்றி பேச கடைக்காரர்களை சந்தித்தபோது எனக்கு மிகவும் எரிச்சலூட்டுகிறது. 'நீங்கள் ஒரு பெண் என்பதால் உங்கள் குடும்பத்திலிருந்து ஒரு ஆணை அனுப்பி அனுப்புங்கள்' என்று அவர்கள் என்னிடம் சொன்னார்கள்."
# இஞ்சிமேடு

## சமயம்

இஞ்சிமேடு யக்ஞ வேதிகை என்றும் அழைக்கப்படுகிறது, ஏனெனில் இந்த கிராமத்தில் பல *வேள்வி*ச் சடங்குகள் செய்யப்படுகின்றன. இது பெரணமல்லூர் நகரிலிருந்து 3 கி.மீ தொலைவில் உள்ளது. இஞ்சிமேடு செல்ல சிறந்த வழி 1) காஞ்சிபுரம்-செய்யாறு-பெரணமல்லூர்-இஞ்சிமேடு 2) தாம்பரம்-உத்திரமேரூர்-வந்தவாசி-மழையூர் (சேத்துப்பட்டு சாலை) -சின்ன கோழிபுலியூர்-இஞ்சிமேடு.  
வைணவ சித்தாந்தக் கோட்பாடுகளை பறைசாற்றும் அகோபில மடத்தின் 34வது பட்டம் சிறீ சடகோப ராமானுஜ யதீந்திர மகா தேசிகன் மற்றும் 42வது பட்டம் சிறீரங்க சடகோப யதீந்திர மகா தேசிகன் ஆகிய இருவரும் இத்தலத்தில் பிறந்தவர்களாவர். இங்கு பல கோயில்கள் இருந்தன தொடர்ச்சியான படையெடுப்புகளால் அவை அழிக்கப்பட்டன.  
கிராமத்தில் தற்போது மூன்று முக்கிய கோவில்கள் உள்ளன: பெருமாள் கோவில், லட்சுமிநரசிம்மர் கோவில், சிவன் கோவில் ஆகியவை ஆகும்.
# இஞ்சிமேடு

## சமயம்

### இஞ்சிமேடு பெரியமலை கோவில்

இஞ்சிமேடு பெரியமலை கோவில் சிவனுக்கு அர்ப்பணிக்கப்பட்டுள்ளது. தொன்மவியல் ரீதியாக இது கிருதயுகத்துடன் தொடர்புடையது .
# அகனள் பாலியல் நடைமுறைகள்

**அகனள் பாலியல் நடைமுறைகள்** (Lesbian sexual practices) என்பது பெண்கள் அவர்களின் பாலியல் நோக்குநிலையைப் பொருட்படுத்தாமல் பிற பெண்களுடன் உடலுறவு கொள்ளும் பாலியல் செயல்பாடுகளைக் குறிப்பதாகும்.வேறொரு பெண்ணுடன் உடலுறவு கொள்ளும் ஒரு பெண் பாலியல் ரீதியாக பெண்களிடம் ஈர்க்கப்பட்டால் அவர்கள்அகனள் எனப்படுகின்றனர், அல்லது இருபாலினத்தவர்களுடன் பாலியல் ரீதியாக ஈர்க்கப்படாவிட்டாலோ அல்லது பாலியல் அடையாளத்தை முற்றிலுமாக விலக்கினாலோ அவர்களை இவ்வரையறைக்குள் பயன்படுத்தப்படலாம்.  
காதல் அல்லது பாலியல் உறவுகள் பெரும்பாலும் பாலியல் ஆசை மற்றும் தூண்டுதலுக்கு உட்படுகின்றன, பின்னர் இது பாலியல் செயல்பாடுகளுக்கு வழிவகுக்கிறது. பெண்களுக்கிடையேயான நெருக்கத்தின் உடல் வெளிப்பாடு சமூக, கலாச்சார மற்றும் பிற தாக்கங்களுடன் உறவின் சூழலைப் பொறுத்து அமைகிறது.
# அகனள் பாலியல் நடைமுறைகள்

## நடத்தைகள்

### பொதுவானவை

பொதுவாக, பெண்கள் கன்னத்தில் முத்தமிடுவது அல்லது கட்டிப்பிடிப்பது போன்ற விருப்பச் செயல்களில் ஈடுபடுகிறார்கள். உதடுகளில் ஒரு முத்தம், ஒரு நீண்ட முத்தம் அல்லது கட்டிப்பிடித்தல் அல்லது தொடுதலின் பிற வடிவங்கள் ஆகியன, மாந்தப் பாலுணர்வியல் என கருதப்படலாம். பாலியல் கல்வியாளரும் பெண்ணியவாதியுமான ஷெர் ஹைட் தனது பெண் ஆராய்ச்சிப் பாடங்களில் பின்வருமாறு எழுதினார், "ஒரு பெண்ணுடன்,மற்றொரு பெண் உடலுறவு கொள்வது என்பது: தொடுதல், முத்தம் கொடுத்தல், புன்னகை, தழுவுதல், பேசுவது, நவீன உடலுறவு, அரவணைத்தல், பார்ப்பது, ஆடை நீக்குதல், ஒலிகளை உருவாக்குதல், சில நேரங்களில் மெதுவாக கடித்தல், சில நேரங்களில் அழுவது, மற்றும் மூச்சு விடுதல் மற்றும் பெருமூச்சு விடுதல். ஆகியவற்றை உள்ளடக்கியது எனக் குறிப்பிட்டுள்ளார். "  
ஒரு பெண் மற்றொரு பெண்ணின் முன் ஆடை நீக்குதல், ஒரு பெண்ணின் ஆடைகளை அகற்றுதல் அல்லது கை, நாக்கு அல்லது வாயின் மற்ற பகுதிகளால் ஒரு கூட்டாளியின் காம உணர்வுப் பகுதி மையங்களைத் தொடுவது போன்ற உடல் ரீதியான நெருக்கமான செயல்களைச் செய்வது, மற்றொருவர் விருப்பத்தின் குறிகாட்டிகளாகக் கருதப்படலாம். பாலியல் செயல்பாடு மற்றும் சிற்றின்ப தூண்டுதல் அல்லது திருப்புதல் (பாலியல் தூண்டுதல்), இது இரு கூட்டாளிகளிலும் சிற்றின்ப உணர்வுகளை உருவாக்கலாம். இத்தகைய உடல் ரீதியான நெருங்கிய செயல்களை அனுமதிப்பது, குறிப்பாக மற்றொருவரின் மார்பகங்கள் மற்றும் முலைக்காம்புகளைத் தூண்டுவது, பாலியல் செயல்பாடுகளில் பரஸ்பர ஆர்வத்தைக் குறிக்கிறது.  
ஒரு பெண்ணின் வாய், உதடுகள் மற்றும் நாக்கு உணர்திறன் காம உணர்வுப் பகுதி மண்டலங்களாக இருக்கலாம். முத்தம், உறிஞ்சுதல், நக்குதல் அல்லது குறிப்பாக வாய்வழி பாலுறவிற்காக பெண்கள் அந்தப் பகுதிகளைப் பயன்படுத்தலாம். முலைக்காம்புகளை வாய்வழி அல்லது கைவழி தூண்டுதல் உட்பட ஒரு பெண் மற்றொருவரின் மார்பினை தூண்டுவது ஒரு முன்னின்பத்தின் வடிவமாகும். பெண்களின் மார்பக மற்றும் முலைக்காம்பு தூண்டுதல் பாலியல் செயல்பாட்டின் பொதுவான அம்சமாகும். ஒரு பெண்ணின் முலைக்காம்புகளின் தூண்டுதல் ஆக்சிடாஸின் மற்றும் புரோலாக்டின் உற்பத்தி மற்றும் வெளியீட்டை ஊக்குவிக்கிறது. முலைக்காம்புகளின் தூண்டுதலின் போது, அதிக அளவு ஆக்சிடாஸின் வெளியிடப்படுகிறது, இது பொதுவாக தாய்ப்பால் கொடுப்பதற்கு மார்பகத்தை தயார் செய்கிறது.இது ஒரு பெண்ணிற்கு தாய்வழி உணர்வுகளை உருவாக்குவதோடு மட்டுமல்லாமல், அது அவரது பதகளிப்பினைக் குறைக்கிறது மற்றும் பிணைப்பு மற்றும் நம்பிக்கையை அதிகரிக்கிறது.
# பரிதா மோமண்டு

**பரிதா மோமண்டு** (*Farida Momand*) என்பவர் (பிறப்பு 14 ஜனவரி 1965) ஆப்கானித்தான் மருத்துவர் மற்றும் அரசியல்வாதி ஆவார். இவர் இந் நாட்டின்உயர் கல்வி அமைச்சராக பணியாற்றினார்.
# பரிதா மோமண்டு

## ஆரம்பகால வாழ்க்கை மற்றும் கல்வி

மோமண்டு 1965இல் நங்கர்கார் மாகாணத்தின் மோமண்டு தாரா மாவட்டத்தில் பிறந்தார். இவர்பஷ்தூன் வம்சாவளியைச் சேர்ந்தவர். இவர் இராபியா பால்கி உயர்நிலைப் பள்ளியில் படித்தார் பள்ளிக் கல்வியினையும் காபூல் பல்கலைக்கழகத்தில் மருத்துவத்தில் பி. ஏ. பட்டத்தினையும் பெற்றார்.